als_Latn dik_Latn sag_Latn
Temat Kryesore
- Bankat japin 6 mln lekë dhe premtojnë ngrirjen e kesteve të kredive
Shekulli
Shoqata Shqiptare e Bankave kontribuoi me 6 milionë lekë për të ofruar mbështetjen ndaj të prekurit nga përmbytjet, veçanërisht aty ku dëmet janë më të mëdha. Bankat anëtare të AAB do t’u vijnë në ndihmë fermerëve dhe familjeve të prekura nga kjo fatkeqësi natyrore, të cilët kanë përfituar kredi pranë këtyre bankave, në mënyrë që të mund të lehtësojnë gjendjen e tyre financiare.
Në këtë kontekst, bankat mund të ofrojnë periudha pezullimi deri në dy vjet të pagesave të detyrimit për debitorët të cilët për shkak të kushteve aktuale nuk kanë mundësi pagese.
Gjithashtu, bëhet e ditur se bankat do të vlerësojnë rast pas rasti mundësinë e ristrukturimit të kredive të dhëna për fermerët dhe familjet e prekura nga përmbytjet, për lehtësimin e kushteve të kreditimit, me norma më të ulëta interesi dhe periudha më të gjata ripagimi.
Në këto raste, kreditë e ristrukturuara nuk do të konsiderohen si kredi me probleme nga Banka e Shqipërisë, dhe nuk do të shfaqen si të tilla në Regjistrin e Kredive.
Për të siguruar që procesi i sipërpërmendur të jetë i drejtë dhe i saktë, AAB bën të ditur se po bashkëpunon me Ministrinë e Bujqësisë, për të identifikuar një listë të fermerëve dhe familjeve të dëmtuara në zonat e përmbytura që janë debitorë të bankave.
Gazeta 'Shekulli' iu kërkon gjithë lexuesve të saj, që mundësisht të mos përdorin sharje, fyerje denigruese ndaj dinjitetit njerëzor nëpër komente. Në vend të tyre, faktet dhe argumentet tuaja logjike mund të jenë shumë më të fuqishme pa to. Me respekt dhe falemnderit për pjesëmarrjen tuaj, mjaft të vlefshme në punën tonë!
Ftojmë lexuesit, që nëse kanë opinione mbi shkrimet e botuara te 'Shekulli' apo mbi tema të tjera të lira, mund të na kontaktojnë në adresën: komente@shekulli.com.al
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn